Debate mbi kontraceptivët për adoleshentet
Prindërit duan që nxënësve të shkollave të mesme t’u merret leje për një vendim të tillë
Mbi 7 mijë vajza në qytetin e Nju Jorkut mbeten shtatzënë çdo vit para moshës 17 vjeçare. Afro dy të tretat e tyre abortojnë. Tani, disa shkolla të mesme të Nju Jorkut po zgjerojnë një program për kontraceptivë edhe për nxënës 14 vjeçarë që e kërkojnë një gjë të tillë. Për shkak të moshës së re, ky vendim është bërë i debatueshëm për disa prindër. Çdo vit në Nju Jork, mbi 2 mijë e 500 vajza nën moshën 18 vjeçare lindin fëmijë dhe shumë prej tyre lënë shkollën. Kështu zyrtarët filluan vitin e kaluar një program që i vë në dispoizicion kontraceptivët hormonalë në 13 shkolla të mesme me përqindje të lartë shtatzanie. Prezervativët janë shpërndarë prej kohësh, por tani vajzat mund të kërkojnë kontraceptivë me shiringa, ose Plan B, një kontraceptiv që merret pas marrëdhënieve seksuale të pambrojtura. Kryetari i Bashkisë Michael Bloomberg thotë se programi është i nevojshëm. Michele Handelman është mami dhe nënë e dy nxënësve të shkollës së mesme. Ajo thotë se ligji i Nju Jorkut u jep adoleshentëve të drejtën të marrin kontraceptivë dhe të abortojnë pa njoftuar prindërit. Prindërit kanë të drejtën t’i nxjerrin fëmijët e tyre nga programi. Por Mona Davids, kryetare e Bashkimit të Prindërve të Nju Jorkut tha se shumë prindër nuk janë informuar. Ajo thotë se shkollat nuk mund të japin ilaçe të tjera, as aspirinë madje pas lejen e prindit dhe se efektet afatgjata të kontraceptivëve hormonalë janë të panjohura. Por zonja Handelman thotë se këta kontraceptivë nuk janë të rrezikshëm. Para një shkolle të mesme në Manhattan, nxënëset kishin mendime të ndryshme. Mona Davids gjithsesi thotë se ka një mënyrë më të mirë për të parandaluar shtatzaninë. Zonja Davids thotë se organizata e saj ka në plan të paraqesë aktpadi për të drejtën e lejes së prindit.